VaKomichi Vomiswa neZESA Pamberi Pekomiti Inoranga Vashandi
Nyanzvi munyaya dzemitemo yevashandi, Doctor Lovemore Madhuku, vanoti zviri kuitwa neZesa zviri pamutemo, asi VaKomichi havafanirwe kud
Mutevedzeri wemunyori anoona nezvekufambiswa kwemabasa ezve matongerwo enyika muMDC inotungamirwa naVaMorgan Tsvangirai, VaMorgan Komichi, vambomiswa basa, uye kambani yavo inoti haisi kuzovabhadhara kwemwedzi mitatu, apo vanga vasiri pabasa. Zvinonzi VaKomichi vakatorerwa matanho aya, sezvo vange vasingaende kubasa kwemwedzi mitatu, apo vange vari muhusungwa. VaKomichi vanoti vakanyorerwa tsamba neZESA pavakanga vari muhusungwa, vachiudzwa kuti vanofanirwa kumiswa pamberi pe disciplinary committee musi wa 12 Chikumi, sezvo vakakundikana kutanga basa musi wa 2 Chikumi. Panguva iyi VaKomichi vaive muchipatara zvichitevera kurohwa kwavakaitwa vari muhusungwa. Vakuru veZESA pa Munyati Power Station, varamba kutaura nezvenyaya iyi, vachiti VaKomichi vachamiswa pamberi pe disciplinary committee musi wa 29 Nyamavhuvhu, nokudaro hazviiti kuti vataure nezvenyaya iyi. Patience Rusere weStudio Seven aita hurukuro naVaKomichi, kuitira kuti vatiudze zviri kutora nzvimbo. Tichiri panyaya iyi, nyanzvi munyaya dzemitemo dzinoti zvakaitwa ne ZESA zviri pamutemo, nokudaro VaKomichi vanofanirwa kupihwa mukana wekutsanangura zvakapa kuti vatadze kuenda kubasa. Nyanzvi idzi dzinoti kunyange hazvo ZESA yakatevedza mutemo, haifanirwe kudzinga VaKomichi basa. Patience Rusere weStudio7 aita hurukuro na Doctor Lovemore Madhuku, nyanzvi munyaya dzemitemo yevashandi, uye vari sachigaro we nca, kuti tinzwe pfungwa dzavo. Dzimwe Nhau Kubva kuStudio Seven...